ועדת הכספים, כנסת 18, פרוטוקול מספר 1180, 2012-08-01 15:15

משה גפני: הסעיף האחרון בסדר היום, שינויים בתקציב לשנת 2012.

משה גפני: פנייה מספר 439 – העברת משרת סגן חשב, מהמשרד לשיתוף פעולה אזורי לחשבות משרד ראש הממשלה.

אורי גבע: המשרד לשיתוף פעולה אזורי.

שי חרמש: יש משרד כזה, המשרד לשיתוף פעולה אזורי?

שי חרמש: לא ידעתי.

משה גפני: הוא אומר שיש.

משה גפני: תאמין לו.

משה גפני: הוא לא יגיד לך דבר לא נכון.

אורי גבע: השר סילבן שלום.

אורי גבע: המשרד לשיתוף פעולה אזורי העלה בקשה.

אורי גבע: היקף המכרזים והרכש עולה.

אורי גבע: מי שמספק את השירותים האלה שבכפיפות למשרד ראש הממשלה זאת חשבות משרד ראש הממשלה.

אורי גבע: בסיכום ביניהם הם מעבירים סגן חשב שיעזור להם בנושא התפעולי בלבד.

משה גפני: אנחנו מצביעים.

משה גפני: בעד אישור פנייה מספר 439 – פה אחד הפנייה אושרה

משה גפני: הפנייה אושרה.

משה גפני: אני מגיש רביזיה.

משה גפני: אני רוצה לדבר עם החשבת הכללית על הסיפור הזה של החשבים, אבל כנראה אני אסיר את הרביזיה אחרי שאני אדבר אתה.

אורי גבע: אגב, זה סגן חשב.

אורי גבע: אני לא יודע אם הוא שייך לאוצר.

משה גפני: שייך לאוצר.

משה גפני: למי הוא שייך?

אורי גבע: יש סגני חשבים ששייכים למשרדים.

משה גפני: אם זה שייך למשרד, אני מסיר את הרביזיה.

משה גפני: אם זה שייך לחשב הכללי, אני לא מסיר.

משה גפני: אני אסיר אחרי שאני אדבר עם החשבת הכללית.

משה גפני: תגיד לי אם להסיר או לא.

אורי גבע: אני אשלח לך.

משה גפני: פנייה מספר 441 –

אורי גבע: המשרד לנגב וגליל מעביר מיליון וחצי שקלים למשרד לאזרחים ותיקים בהתאם להחלטת ממשלה בנושא של תוכנית אב יישובית לנושא זקנה.

משה גפני: לא הבנתי.

משה גפני: מה זה המיליון וחצי?

אורי גבע: יש החלטת ממשלה לפיתוח תוכניות אב לאזרחים ותיקים ברשויות המקומיות, פעילויות למען אזרחים ותיקים.

משה גפני: מה זה שייך למשרד נגב וגליל?

אורי גבע: זאת טעות בדברי ההסבר.

אורי גבע: תראה גם בפנייה עצמה.

אורי גבע: זה משרד לפיתוח הנגב והגליל שמעביר עבור הרשויות בפריפריה.

משה גפני: אנחנו מצביעים.

משה גפני: בעד אישור פנייה מספר 441 – פה אחד הפנייה אושרה

משה גפני: פניות מספר 442 ו-443 - המבנה בלינקולן 3.

אמיר רשף: הפנייה נועדה לתקצב 3.3 מיליוני שקלים למאפ"י עבור שיפוץ המבנה שלהם בלינקולן 3 בתל אביב.

אמיר רשף: זה נובע מהוראות שימור מחמירות של עיריית תל אביב.

משה גפני: אנחנו מצביעים.

משה גפני: בעד אישור פניות מספר 442 ו-443 – פה אחד הפנייה אושרה

משה גפני: פנייה מספר 447 – מינהלת תנופה סיוע למפוני גוש קטיף.

משה גפני: משרד החינוך.

אורי גבע: העברה של ארבעה מיליוני שקלים למשרד החינוך.

אורי גבע: אני לא יודע בגין מה זה.

משה גפני: מישהו יוכל לברר?

משה גפני: זה סיוע למפוני גוש קטיף.

משה גפני: אני חושב שהמדינה צריכה לעזור להם.

משה גפני: תבררו ותאמרו מה זה.

משה גפני: פנייה מספר 461 -

אורי גבע: הפנייה הזאת נועדה לתקצב את מינהל התכנון בהרשאה של 26.3 מיליוני שקלים על התחייבויות עבר שלא מומשו ב-2011.

משה גפני: אנחנו מצביעים.

משה גפני: בעד אישור פנייה 461 – פה אחד הפנייה אושרה

משה גפני: פניות מספר 462 ו-463 -

קריאה: הפנייה הזאת מעבירה ממשרד התשתיות למשרד ראש הממשלה כמעט 900 אלף שקלים.

קריאה: תקצוב הוועדה הבין-משרדית להיערכות לרעידות אדמה בהתאם להחלטת הממשלה שקובעת העברה זאת.

משה גפני: אנחנו מצביעים.

משה גפני: בעד אישור פניות מספר 462 ו-463 – פה אחד הפניות אושרו

משה גפני: פניות מספר 464 ו-465 -

לידיה לזנץ: לשכת המדען הראשי.

לידיה לזנץ: מדובר על העברה של 7.758 מיליון שקלים מלשכת המדען הראשי למשרד המדע למימון הסכם סרן, מאיץ החלקיקים בג'נבה.

משה גפני: אנחנו משתתפים בסכום של כמעט שמונה מיליון שקלים?

לידיה לזנץ: זה החלק של המדען הראשי בהסכם הכולל.

משה גפני: אנחנו מצביעים.

משה גפני: בעד אישור פניות מספר 464 ו-465 – פה אחד הפניות אושרו

משה גפני: פניות מספר 466 ו-467 –

אמיר רשף: הפנייה הזאת נועדה לתקצב 350 אלפי שקלים למינהל תכנון על מנת שיבצע סקר נכסים בוועדה מחוזית.

משה גפני: למה צריך את זה?

אמיר רשף: כי יש שם הרבה מבנים שלא מחוברים לרשת החשמל, עושים מיפוי שלהם ואז התוכנית מסדירה את זה.

משה גפני: אנחנו מצביעים.

משה גפני: בעד אישור פניות מספר 466 ו-467 – פה אחד הפניות אושרו

משה גפני: פניות מספר 469 ו-470 -

אמיר אדרי: פנייה תקציבית זו נועדה לתקצב סך של ארבעה מיליוני שקלים במזומן ושבעה מיליוני שקלים כהרשאה להתחייב עבור רשות הגז הטבעי בגין תכנון תשתיות גז טבעי כגון קווי חלוקה ומתקן להנזלת גז טבעי לטובת יצוא.

משה גפני: אנחנו מצביעים.

משה גפני: בעד אישור פניות מספר 469 ו-470 – פה אחד הפניות אושרו

משה גפני: פנייה מספר 471 – 23 מיליון שקלים לרשות השידור.

משה גפני: מימון הפטור לאגרת רשות שידור לגמלאים.

משה גפני: אין רפרנט.

משה גפני: פניות מספר 472 ו-473 -

דולב: פנייה תקציבית זו נועדה לבצע שינויים בתקציב השוטף של הרשות הלאומית לבטיחות בדרכים בהתאם לתקציבה השנתי לשנת 2012 כפי שאושר על ידי השרים.

משה גפני: אנחנו מצביעים.

משה גפני: בעד אישור פניות מספר 472 ו-473 – פה אחד הפניות אושרו

משה גפני: פנייה מספר 474 –

דוד שטיינמץ: הפנייה נועדה לממן רכישה של מוצרי יסוד במלאי החירום שזה מזון לתינוקות, שמן ושמרים כנגד מכירת מלאי הבשר בהתאם להחלטות ועדת רח"ל.

משה גפני: מה עם פרי הגליל?

משה גפני: למה לא מעבירים את הכסף?

דוד שטיינמץ: כל השינויים שלנו תקועים באוצר.

משה גפני: אבל צריך להעביר כסף לפרי הגליל.

משה גפני: מתי הוא יעבור?

דוד שטיינמץ: העברנו פנייה לאוצר אבל הרבה זמן זה כבר תקוע שם.

משה גפני: מה עושים?

משה גפני: אתם רוצים שאני אצא זה שלא דובר אמת?

משה גפני: אנחנו סיכמנו שמעבירים להם כסף.

משה גפני: אתה בקשר עם יאיר זילברשטיין?

קריאה: אני בקשר עם אורן משה.

משה גפני: אבל אורן משה כבר לא שם.

קריאה: אני אדבר עם יאיר זילברשטיין.

דוד שטיינמץ: אתה שמת לב שאני לא הייתי כאן הרבה זמן.

דוד שטיינמץ: אין לנו שינויים וכל השינויים שלנו תקועים באוצר.

משה גפני: אבל אתה מבין מה יקרה?

משה גפני: אני לא אתן להעביר שום דבר.

משה גפני: אני אסגור את המכולת.

משה גפני: סוכם שלפרי הגליל מעבירים כסף.

דוד שטיינמץ: אנחנו העברנו שינויים.

קריאה: תסביר לי מה אתה רוצה בדיוק.

משה גפני: היה סיכום עם ראש הממשלה, עם שר האוצר ועם חזי צאיג.

דוד שטיינמץ: העניין הסתדר.

דוד שטיינמץ: יש כבר את השינוי אלא שזה קצת התעכב עם דברים אחרים.

משה גפני: מעכבים את זה באוצר.

משה גפני: יש לכם משהו נגד משרד התעשייה?

משה גפני: אתם בסדר, גם אני נגד פה ושם אבל לא לעכב את זה.

קריאה: אני אבדוק את זה.

משה גפני: אני אציע לכם הצעות אחרות לעכב.

משה גפני: תאמין לי שאת מה שהם רוצים, הם מעבירים למשרד התמ"ת ואלה דברים שאני לא רוצה.

משה גפני: את מה שאני רוצה, הם לא מעבירים.

דוד שטיינמץ: זה יעלה בשבוע הבא.

דוד שטיינמץ: למשרד יש הרבה שינויים.

דוד שטיינמץ: אומרים לי שכנראה יעלו את זה בשבוע הבא.

משה גפני: אני סומך על המילה שלך.

משה גפני: אם הם לא יביאו את זה בשבוע הבא, תשרוף את המועדון שם.

דוד שטיינמץ: בסדר גמור.

משה גפני: אנחנו מצביעים.

משה גפני: בעד אישור פנייה מספר 474 – פה אחד הפנייה אושרה

משה גפני: פניות מספר 475 ו-476 –

דוד שטיינמץ: בהתאם להחלטת ממשלה, מעבירים 2,5 מיליון שקלים לסוכנות לעסקים קטנים שלנו ומתוכם שני מיליון שקלים לפעילות הסוכנות במגזרי המיעוטים ו-500 אלף שקלים למעמד האישה עבור קידום תוכנית לצמיחה ביזמות נשים במגזר המיעוטים.

דוד שטיינמץ: זאת ההשתתפות של המשרד.

משה גפני: מה ההגדרה של מיעוטים אצלכם?

שי חרמש: חרדים וקיבוצים.

משה גפני: זאת כבר הפנייה הרביעית שאני מקבל.

משה גפני: היו אלפיים משרות במגזר הערבי, היה הנושא הזה של 24 שעות שבועיות כדי לקבל סבסוד במעונות והיה נושא המיזמים העסקיים.

משה גפני: הכול במגזר הערבי.

משה גפני: אני בעד, אבל למה אתם עובדים רק במגזר הערבי?

דוד שטיינמץ: אני לא חושב שזה כך.

משה גפני: זאת פנייה רביעית.

דוד שטיינמץ: אלה תקציבים של משרד ראש הממשלה שמעביר אלינו.

משה גפני: מה איכפת לי אם זה משרד ראש הממשלה?

משה גפני: מה זה מהרשות למעמד האישה עבור קידום תוכנית צמיחה ביזמות נשים?

משה גפני: מה עושים עם זה.

דוד שטיינמץ: נדמה לי שזה תקציב שבו נותנים מלגות לנשים ערביות.

ציון פיניאן: ומה עם הנשים היהודיות?

משה גפני: שם אין.

משה גפני: במשרד הזה אין.

משה גפני: בסדר.

משה גפני: אני רוצה פירוט של זה ואז נביא את זה להצבעה.

משה גפני: זאת פנייה רביעית בחודשיים האלה.

משה גפני: אני בעד אבל צריך גם לעודד יהודיות.

משה גפני: אם יש מדיניות כזאת, תגידו, אבל שלפחות אני אדע כשאני מתראיין ברדיו ואוכל לומר שמשרד התעשייה לא רוצה לעודד יהודיות אלא רק ערביות.

משה גפני: זה בסדר.

משה גפני: אני בעד.

משה גפני: לפני שאני מאשר את זה, אני רוצה לדעת.

משה גפני: אני אאשר את זה.

משה גפני: פרויקט אכיפה אזרחית במועצה לצרכנות.

שי חרמש: הגיע הזמן.

משה גפני: סוף-סוף משהו ליהודים.

שי חרמש: הם עושים מלאכת קודש.

דוד שטיינמץ: מדובר כאן בשני פרויקטים.

דוד שטיינמץ: פרויקט אחד הוא פרויקט אכיפה אזרחית במועצה לצרכנות שכולל מסע הסברה לעידוד הציבור לפנות לבתי משפט לתביעות קטנות.

משה גפני: אנחנו מצביעים.

משה גפני: בעד אישור 477 ו-478 - - פה אחד הפניות אושרו

משה גפני: פניות מספר 479 עד 481 – משרד התעשייה, המסחר והתעסוקה עוד הפעם מסלול תעסוקה.

ציון פיניאן: זה יום של התמ"ת.

משה גפני: תקרא את הפנייה.

משה גפני: הסבר.

דוד שטיינמץ: זה בהתאם להחלטות ממשלה.

דוד שטיינמץ: מדובר כאן על העברת בסביבות השמונה מיליון שקלים לפיתוח אזור התעשייה של אום אל פאחם.

דוד שטיינמץ: מדובר כאן בתוספת של מיליון וחצי שקלים למסלול תעסוקה.

משה גפני: מה זה מסלול תעסוקה?

דוד שטיינמץ: סבסוד עובדים.

ציון פיניאן: אני מציע לאשר את זה רק כשאחמד טיבי יהיה כאן.

משה גפני: סבסוד עובדים, שמה?

דוד שטיינמץ: מסלול תעסוקה זה סבסוד עובדים.

משה גפני: איזה עובדים?

משה גפני: באיזה מקום?

דוד שטיינמץ: סבסוד המעבידים.

דוד שטיינמץ: אין לי את המקום.

משה גפני: אני יכול לקבל את הפירוט?

משה גפני: כתוב שהפנייה נועדה לתקצוב סך של שבעה מיליון עבור פיתוח אזורי תעשייה במגזר המיעוטים.

דוד שטיינמץ: את זה אני אומר לך.

דוד שטיינמץ: זה לאום אל פאחם.

משה גפני: סך של 1,500 אלפי שקלים עבור מסלול תעסוקה וכן מיליון ו-100 אלף שקלים עבור עידוד עסקים קטנים.

דוד שטיינמץ: בהתאם להחלטת ממשלה.

משה גפני: לשוב.

משה גפני: החלטת ממשלה לא עושה עלי רושם.

משה גפני: אני רוצה לדעת מה זה מסלול תעסוקה ומה אלה הדברים האלה.

משה גפני: האם יש גם מקבילים במגזר היהודי?

משה גפני: אנחנו מצביעים.

משה גפני: בעד אישור פניות מספר 479 עד 481 – פה אחד הפניות אושרו

משה גפני: אני מגיש רביזיה.

משה גפני: אני רוצה את הפירוט.

משה גפני: זאת הפנייה החמישית.

משה גפני: אין לי טענות אליך, הכול בסדר, אני בעד, אני תומך והצבעתי בעד, אבל אני רוצה לדעת האם יש במדינת ישראל יש עניין לעודד רק את המיעוטים לצאת לעבוד ולא מגזרים אחרים.

דוד שטיינמץ: גם על הפנייה הקודמת אתה רוצה פירוט?

משה גפני: כן.

משה גפני: פנייה אחת אישרנו.

משה גפני: לגבי הקודמת של הקודמת, אני רוצה פירוט.

דוד שטיינמץ: לגבי כמה פניות אני צריך לתת לך פירוט?

משה גפני: שתיים.

משה גפני: זאת והראשונה.

דוד שטיינמץ: 476.

משה גפני: אני לא זוכר את המספר.

משה גפני: פניות מספר 482 ו-483 – גבעת התחמושת שם היה אתמול סיום ה-ס"ש.

משה גפני: בגבעת התחמושת או בטדי?

משה גפני: לא, בטדי היה של ש"ס.

שי חרמש: כבעל עניין וכמי שהיה שם אתמול, הרי הבעיה הזאת עלתה ואני חושב שבאתר הזה אי אפשר לגבות דמי כניסה.

משה גפני: אני יודע, אני טיפלתי בזה אבל זה סודר.

שי חרמש: זה חד שנתי או זה עכשיו בסיס תקציב?

משה גפני: אני לא יודע.

משה גפני: בינתיים אף אחד עוד לא מסביר את זה.

שי חרמש: אתה צריך לעמוד על כך שזה בסיס תקציב.

משה גפני: אני יודע.

משה גפני: פנה אלי המנהל.

משה גפני: אני עזרתי לו.

משה גפני: פניות מספר 482 ו-483 - נמצא כאן הרפרנט?

משה גפני: עלויות תכנון ומחנות צה"ל.

משה גפני: אתה יכול להסביר את הפנייה הזאת?

קריאה: לא.

משה גפני: פנייה מספר 484 -

אמיר אדרי: פנייה תקציבית זו נועדה לבצע שינויים פנימיים במשרד האנרגיה והמים.

אמיר אדרי: המשרד מסיט תקציבים לטובת יחידת המדען הראשי ומקדם מחקרי מו"פ, קידום אנרגיות מתחדשות וכדומה.

משה גפני: אנחנו מצביעים.

משה גפני: בעד אישור פנייה 484 – פה אחד הפנייה אושרה

משה גפני: פנייה מספר 487 – מינהל התרבות

אמיר אדרי: פנייה זו נועדה לתקצב 1.3 מיליון שקלים למינהל התרבות.

אמיר אדרי: סיכום בין המשרדים.

משה גפני: עבור מה זה?

שי חרמש: יש בזה סבסוד למופעים ואירועי תרבות בכל הדיסציפלינות בפריפריה.

משה גפני: מאיפה אתה יודע?

משה גפני: אתה עובד במינהל התרבות?

משה גפני: להצביע בעד?

שי חרמש: בהחלט.

משה גפני: אנחנו מצביעים.

משה גפני: בעד אישור פנייה 487 – פה אחד הפנייה אושרה

משה גפני: אתם יודעים משהו על מפוני גוש קטיף?

אמיר אדרי: כן.

משה גפני: פנייה מספר 447 –

אמיר אדרי: הפנייה נועדה להעביר סך של 4,3 מיליוני שקלים ממינהלת תנופה למשרד החינוך לטובת תקציבי סיוע למפוני גוש קטיף בהתאם לסיכום בין המשרדים.

משה גפני: אנחנו מצביעים.

משה גפני: בעד אישור פנייה מספר 447 – פה אחד הפנייה אושרה

משה גפני: פנייה מספר 471 – רשות השידור

אמיר אדרי: הפנייה נועדה לממן פטור מאגרת רשות השידור לגמלאים.

אמיר אדרי: זה בהתאם להסכם הקואליציוני עם ישראל ביתנו ויש גם חוק שאישר את הנושא.

שי חרמש: זה הסדר קבוע כל שנה.

אמיר אדרי: יש גם חוק שאישר את כל התהליך הזה.

משה גפני: אנחנו מצביעים.

משה גפני: בעד אישור פנייה מספר 471 – 2 הפנייה אושרה

משה גפני: הפנייה אושרה בקולותיהם של חבר הכנסת ציון פיניאן וחבר הכנסת שי חרמש.

משה גפני: תודה רבה.

משה גפני: הישיבה נעולה.